Document ID: 32006R0545

KOMISSION ASETUS (EY) N:o 545/2006,
annettu 31 päivänä maaliskuuta 2006,
asetuksen (EY) N:o 1464/2004 muuttamisesta kokkidiostaattien ja muiden lääkkeenkaltaisten aineiden ryhmään kuuluvan rehun lisäaineen ”Monteban” hyväksymisedellytysten osalta
(ETA:n kannalta merkityksellinen teksti)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 13 artiklan 3 kohdan,
sekä katsoo seuraavaa:
(1)
Kokkidiostaattien ja muiden lääkkeenkaltaisten aineiden ryhmään kuuluva narasiini-lisäaine (Monteban, Monteban G 100) sallittiin tietyin edellytyksin neuvoston direktiivin 70/524/ETY (2) mukaisesti. Komission asetuksella (EY) N:o 1464/2003 (3) hyväksyttiin kyseinen lisäaine kymmeneksi vuodeksi broilerien ruokinnassa siten, että hyväksymiseen vaaditaan liikkeelle laskemisesta vastaava henkilö. Kyseinen lisäaine on ilmoitettu olemassa olevana tuotteena asetuksen (EY) N:o 1831/2003 10 artiklan mukaisesti. Koska kaikki kyseisen säännöksen nojalla vaaditut tiedot oli toimitettu, lisäaine kirjattiin rehujen lisäaineita koskevaan yhteisön rekisteriin.
(2)
Asetuksella (EY) N:o 1831/2003 säädetään mahdollisuudesta muuttaa lisäaineen hyväksyntää hyväksynnän haltijan pyynnöstä ja Euroopan elintarviketurvallisuusviranomaisen (’viranomainen’) lausunnon perusteella.
(3)
Viranomainen ehdotti 27 päivänä heinäkuuta 2004 antamassaan lausunnossa, että vahvistetaan jäämien enimmäismäärä 50 μg/kg kaikille broilerien kosteille kudoksille, ja näin ollen yhden vuorokauden varoaika ennen teurastusta katsotaan riittäväksi. Kyseisen asetuksen liitteessä mainittua jäämien enimmäismäärää voi olla tarpeen tarkastella uudelleen Euroopan lääkeviraston tehoainetta koskevien arviointien tulosten perusteella.
(4)
Narasiini-lisäaineen (Monteban, Monteban G 100) hyväksynnän haltija ehdotti hyväksynnän ehtojen muuttamista jättämällä komissiolle hakemuksen jäämien enimmäismäärän ottamisesta käyttöön sellaisena kuin viranomainen on sen arvioinut.
(5)
Asetus (EY) N:o 1464/2004 olisi tämän vuoksi muutettava vastaavasti.
(6)
Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 1464/2004 liite tämän asetuksen liitteellä.
2 artikla
Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 31 päivänä maaliskuuta 2006.

Labels: 0
17
6